Vegabréf póstlögð en ekki sótt til Þjóðskrár
Ekki hefur verið hægt að sækja vegabréf í afgreiðslu Þjóðskrár Íslands, sem gefur þau út, síðan í maí í fyrra, nema sótt sé um sérstaka flýtimeðferð. Hún kostar 15.200 kr. fyrir fullorðna og 5.650 kr. fyrir börn, aldraða og öryrkja sem renna í ríkissjóð en ekki til stofnunarinnar.
Hjá Þjóðskrá Íslands er megináhersla nú lögð á að senda vegabréfin í pósti heim til umsækjenda þeirra. Þá er sá háttur enn við lýði að hægt er að fá vegabréfin send til sýslumannsembætta um allt land, en þá bætist sendingartími í pósti frá Þjóðskrá til viðkomandi embættis við þá tíu virku daga sem það tekur að afgreiða umsókn um vegabréfið. Almennt séð eigi að gera ráð fyrir að afgreiðslutími vegabréfa sé allt að þrjár vikur með póstsendingu.
Haukur Ingibergsson, forstjóri Þjóðskrár Íslands, segir að þetta sé gert í því skyni að lækka kostnað við rekstur afgreiðslu Þjóðskrár og nemur sparnaðurinn einu starfi í afgreiðslunni. Þá spari þetta fyrirkomulag fólki sporin og lækki eigin tilkostnað þess við að verða sér úti um vegabréf.
Ekki hefur verið hægt að sækja vegabréf í afgreiðslu Þjóðskrár Íslands, sem gefur þau út, síðan í maí í fyrra, nema sótt sé um sérstaka flýtimeðferð.
Hjá Þjóðskrá Íslands er megináhersla nú lögð á að senda vegabréfin í pósti heim til umsækjenda þeirra.
Hægt er að fá vegabréfin send til sýslumannsembætta um allt land, en þá bætist sendingartími í pósti frá Þjóðskrá til viðkomandi embættis við þá tíu virku daga sem það tekur að afgreiða umsókn um vegabréfið.
Forstjóri Þjóðskrár Íslands segir að þetta sé gert í því skyni að lækka kostnað við rekstur afgreiðslu Þjóðskrár